ddrg/super_eurlex huggingface dataset:
DA Den Europæiske Unions Tidende C 107/35

Sag anlagt den 12. februar 2008 — Guardian Industries og Guardian Europe mod Kommissionen

(Sag T-82/08)

(2008/C 107/59)

Processprog: engelsk

Parter

Sagsøgere: Guardian Industries Corp. (Auburn Hills, De Forenede Stater) og Guardian Europe Sàrl (Dudelange, Luxembourg) (ved lawyers S. Völcker, F. Louis, A. Vallery. C. Eggers og H.-G. Kamann)

Sagsøgt: Kommissionen for De Europæiske Fællesskaber

Sagsøgernes påstande

— Delvis annullation af den anfægtede beslutnings artikel 1 i overensstemmelse med anbringenderne i afsnit A.1 og A.2.

— Nedsættelse af bøden pålagt sagsøgerne, og

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgerne har nedlagt påstand om delvis annullation af Kommissionens beslutning nr. K(2007)5791 endelig udg. (Sag COMP/39.165 — planglas) af 28. november 2007, meddelt dem den 3. december 2007, hvorved Kommissionen fastslog, at sagsøgerne, og andre virksomheder, havde tilsidesat artikel 81 EF og artikel 53 EØS ved fra den 20. april 2004 til den 22. februar 2005 at have deltaget i et kompleks af aftaler og/eller samordnet adfærd, der omfattede hele EØS-området.

Den anfægtede beslutning skal ifølge sagsøgerne annulleres, og bøden, der er pålagt dem, skal justeres i passende omfang, da den er behæftet med følgende grove fejl:

(i) Kommissionen har undladt at fremlægge præcise og samstemmende beviser for, at sagsøgerne deltog i et kartel indgået mellem tre etablerede glasproducenter før mødet den 11. februar 2005.

(ii) Kommissionen har ikke underbygget sin påstand om, at sagsøgerne på dette møde indgik aftaler, der omfattede hele EØS-området.

Sagsøgerne har endvidere anmodet Retten om at udøve sin fulde prøvelsesret og nedsætte deres bøde yderligere. På baggrund heraf har sagsøgerne for det første gjort gældende, at Kommissionen uden begrundelse, i strid med sin egen faste praksis og ved en klar tilsidesættelse af Rettens faste praksis, angiveligt modregnede en mia. EUR for bundne salg ved beregningen af bøderne til de andre adressater for beslutningen, hvorved sagsøgernes stilling på markedet er blevet væsentligt overdrevet, og for det andet, at Kommissionen så bort fra sagsøgernes særdeles begrænsede og passive rolle i forbindelse med tilsidesættelsen, sammenlignet med de andre deltageres længerevarende bestræbelser på at danne et kartel for salg af planglas i Europa, og deres forsøg på at inkludere sagsøgerne i disse bestræbelser.
DA Den Europæiske Unions Tidende C 107/31

Sag anlagt den 12. februar 2008 — Axis AB mod KHIM — Etra Investigación y Desarollo (ETRAX)

(Sag T-70/08)

(2008/C 107/52)

Stævningen er affattet på engelsk

Parter

Sagsøger: Axis AB (Lund, Sverige) (ved lawyer J. Norderyd)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Etra Investigación y Desarollo SA (Valencia, Spanien)

Sagsøgerens påstande

— Afgørelse truffet den 27. november 2007 af Andet Appelkammer ved Kontoret for Harmonisering i det Indre Marked (Varemærker og Design) i sag R 334/2007-2 annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Axis AB

Det omhandlede EF-varemærke: EF-ordmærket »ETRAX« for varer og tjenesteydelser i klasse 9 og 42 — ansøgning nr. 3 890 291

Indehaver af det i indsigelsessagen påberåbte varemærke eller tegn: Etra Investigación y Desarollo SA

Det i indsigelsessagen påberåbte varemærke eller tegn: De nationale figurmærker med ordbestanddelen »ETRA« og bogstaverne »I« og »D«, efterfulgt af tegnet »+« for varer og tjenesteydelser i klasse 9 og 42

Indsigelsesafdelingens afgørelse: Indsigelsen forkastet.

Appelkammerets afgørelse: Medhold i klagen og den anfægtede afgørelse annulleres

Søgsmålsgrunde: Tilsidesættelse af regel 49 i Kommissionens forordning (EF) nr. 2868/95 (1) og artikel 8, stk. 1, litra b), i Rådets forordning (EF) nr. 40/94.

Sagsøgeren har gjort gældende, at appelkammeret fejlagtigt fastslog, at klagen blev indgivet i overensstemmelse med regel 49, stk. 1, i forordning nr. 2868/95, hvorefter appelkammeret skal afvise klagen, såfremt den ikke opfylder artikel 57, 58 og 59 i forordning nr. 40/94 samt regel 48, stk. 1, litra c), i forordning nr. 2868/95. Sagsøgeren har endvidere gjort gældende, at eftersom de sproglige mangler ikke blev udbedret af indsigeren før udløbet af klagefristen, dvs. den 12. februar 2007, tilsidesatte appelkammeret angiveligt regel 49, stk. 1 og 2, i forordning nr. 2868/95.

(1) Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).
DA Den Europæiske Unions Tidende C 107/26

Sag anlagt den 26. januar 2008 — EREF mod Kommissionen

(Sag T-40/08)

(2008/C 107/45)

Processprog: engelsk

Parter

Sagsøger: European Renewable Energies Federation ASBL (EREF) (Bruxelles, Belgien) (ved lawyer D. Fouquet)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning C(2007) 4323 endelig udg. af 25. september 2007 annulleres.

— Det fastslås, at den pågældende finansieringsmåde i sin nuværende form og struktur er ulovlig statsstøtte.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

I 2004 indgav sagsøgeren en klage til Kommissionen, hvori det blandt andet blev gjort gældende, at forskellige aspekter ved finansieringen af et nyt atomkraftværk under opførelse i Finland var statsstøtte, der ikke var blevet anmeldt. Statsstøtteaspekterne ved klagen blev registreret af Kommissionen under nr. CP 238/04, og i 2006 opdelte Kommissionen sagen i to sager med numrene NN/62/A/2006 og NN/62/B/2006.

I denne sag nedlægger sagsøgeren påstand om annullation af Kommissionens beslutning K(2007) 4323 endelig udg. af 25. september 2007, som angår statsstøttesag NN/62 A/2006, som blev anmeldt til Kommissionen den 14. november 2007, hvorved Kommissionen konkluderede, at den eksportgaranti, der blev ydet af det franske eksportkreditforsikringsselskab (»COFACE«), om indrømmelse af kredit med henblik på finansiering af den nye anlægsenhed »Olkiluoto 3«, som blev købt af det finske elproduktionsselskab Teollisuuden Voima Oy (»TVO«), ikke udgjorde ulovlig statsstøtte og derfor besluttede at henlægge sagen.

Sagsøgeren har gjort gældende, at den eksportgaranti eller kreditforsikring på 570 000 EUR, som blev indrømmet TVO af COFACE, udgør ulovlig støtte inden for Fællesskabet på grund af dens finansielle betydning for den samlede finansieringspakke af det pågældende projekt. Sagsøgeren har gjort gældende, at garantien udgjorde ulovlig statsstøtte, for så vidt som den blev ydet af COFACE, der handlede som et offentligt organ på vegne af Frankrig, der påtog sig ansvaret for at dække tilbagebetalingen af kreditten til bankkonsortiet, såfremt TVO ikke var i stand til at betale, og for så vidt som støtten tildelte TVO en uberettiget økonomisk fordel, og dermed lettede markedsadgangen for selskabet og sikrede dets fremtidige finansieringspotentiale. Sagsøgeren har ydermere gjort gældende, at et sådant lån, der var ydet mod garanti, vil give TVO mulighed for at fremstille elektricitet meget billigere.

Sagsøgeren har derudover gjort gældende, at opsplitningen af sagen i to separate sager udgør en tilsidesættelse af væsentlige processuelle regler og fører til fejlskøn.
—

Indstævnte tilpligtes at betale appellantens sagsomkostninger for førsteinstansen og under appelsagen.
DA Den Europæiske Unions Tidende C 107/38

Appel iværksat den 25. februar 2008 af Asa Sundholm til prøvelse af dom afsagt den 13. december 2007 af EU-Personaleretten i sag F-27/07, Sundholm mod Kommissionen

(Sag T-102/08 P)

(2008/C 107/64)

Processprog: fransk

Parter

Appellant: Asa Sundholm (Bruxelles, Belgien) (ved avocats S. Orlandi, A. Coolen, J.-N. Louis og E. Marchal)

Den anden part i appelsagen: Kommissionen for De Europæiske Fællesskaber

Appellantens påstande

— Ophævelse af dommen afsagt af EU-Personaleretten (Anden Afdeling) den 13. december 2007 i sag F-27/07.

— Der træffes en ny afgørelse, således at appellanten gives medhold i de for EU-Personaleretten nedlagte påstande, hvorefter afgørelsen om udfærdigelse af appellantens karriereudviklingsrapport for perioden fra 1. juli 2001 til 31. december 2002 til opfyldelse af dom afsagt af Retten i Første Instans den 20. april 2005, annulleres.

— Kommissionen for De Europæiske Fællesskaber tilpligtes at betale sagens omkostninger i første instans og i appelsagen.

Anbringender og væsentligste argumenter

I appelskriftet har appellanten nedlagt påstand om ophævelse af dom afsagt af EU-Personaleretten, hvorved denne frifandt Kommissionen for appellantens påstand om annullation af hendes karriereudviklingsrapport for perioden fra 1. juli 2001 til 31. december 2002, idet den første rapport for den pågældende periode blev annulleret ved dom afsagt af Retten i Første Instans den 20. april 2005 (1).

Appellanten har til støtte for appellen fremsat ét anbringende om en retlig fejl, tilsidesættelse af artikel 233 EF og manglende overholdelse af fællesskabsretten om den særlige begrundelsespligt.

Appellanten har gjort gældende, at Personaleretten ved at tilsidesætte rækkevidden af Rettens dom af 20. april 2005 og artikel 233 EF, har begået en retlig fejl, idet den fastslog, at ansættelsesmyndigheden ikke som nødvendige foranstaltninger til opfyldelse af dommen, og henset til dens begrundelse samt det tidsrum, der var forløbet mellem den annullerede afgørelse og den afgørelse, som blev truffet til gennemførelse af den nævnte dom, skulle give en mere omfattende begrundelse med hensyn til den forpligtelse, som påhviler administrationen specifikt at begrunde en udviklingsrapport, der — for sent ifølge sagsøgeren — udfærdiges til opfyldelse af en af Retten afsagt dom.

Appellanten har endvidere gjort gældende, at Personaleretten har tilsidesat princippet om retskraften af den af Retten trufne afgørelse ved at acceptere, at den blotte udeladelse af bemærkninger, der ulovligt blev taget i betragtning, udgør en korrekt berigtigelse af sagsøgerens bedømmelse.

(1) Rettens dom, sag T-86/04, Sundholm mod Kommissionen, ikke trykt i Samling af Afgørelser.
—

For det første fordi Kommissionen ved offentliggørelsen af den omtvistede udbudsbekendtgørelse overskred og/eller tilsidesatte dens hjemmel, nemlig Rådets forordning (EF) nr. 389/2006 af 27. februar 2006 om oprettelse af et instrument for økonomisk støtte til fremme af den økonomiske udvikling af det tyrkisk-cypriotiske samfund og om ændring af forordning (EF) nr. 2667/2000 om Det Europæiske Genopbygningsagentur (1).
—

Annullation af udbudsbekendtgørelsen EuropeAid/125242/C/SER/CY med henblik på indgåelse af en kontrakt vedrørende »Technical assistance to support implementation of the rural development sector programme«, offentliggjort — udelukkende på engelsk — den 6. december 2007 eller omkring dette tidspunkt på webstedet http://ec.europa.eu/europaid/tender/data/, og annullation af bekendtgørelsens artikel 5 og 28.2.
—

Annullation af udbudsbekendtgørelsen EuropeAid/126316/C/SER/CY med henblik på indgåelse af en kontrakt vedrørende »Establishment of a Program Management Unit to support the implementation of investment projects in the field of water/wastewater and solid waste«, offentliggjort — udelukkende på engelsk — den 4. januar 2008 eller omkring dette tidspunkt på webstedet http://ec.europa.eu/europaid/tender/data/, og annullation af bekendtgørelsens artikel 5 og 28.2.
—

Annullation af udbudsbekendtgørelsen EuropeAid/126225/C/SER/CY med henblik på indgåelse af en kontrakt vedrørende »Technical assistance for engineering works for waste management infrastructure and rehabilitation of sumping sites in the northern part of Cyprus«, offentliggjort — udelukkende på engelsk — den 8. december 2007 eller omkring dette tidspunkt på webstedet http://ec.europa.eu/europaid/tender/data/, og annullation af bekendtgørelsens artikel 5 og 28.2.
DA Den Europæiske Unions Tidende C 142/32

Sag anlagt den 4. april 2008 — Schniga mod EF-Sortsmyndigheden (CPVO) — Elaris and Brookfield New Zealand (Gala-Schnitzer)

(Sag T-135/08)

(2008/C 142/59)

Stævningen er affattet på engelsk

Parter

Sagsøger: Schniga GmbH (Bolzano, Italien) (ved lawyer G. Würtenberger og solicitor R. Kunze)

Sagsøgt: EF-Sortsmyndigheden

De andre parter i sagen for appelkammeret: Elaris SNC (Anger, Frankrig) og Brookfield New Zealand Ltd (Havelock North, New Zealand)

Sagsøgerens påstande

— Afgørelser truffet den 21. november 2007 af appelkammeret i sag A-003/2007 og A-044/2007 annulleres.

— EF-Sortsmyndigheden tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-sortsbeskyttelse: Konsortium Südtiroler Baumschuler, som følge af overdragelse af den omhandlede plantesort, Schniga GmbH (ansøgning nr. 1999/0033).

Ansøgningen om EF-sortsbeskyttelse vedrører: Gala-Schnitzer.

EF-Sortsmyndighedens afgørelse: Meddelelse af EF-sortsbeskyttelse (afgørelse nr. EU 18759, OBJ 06-021 og OBJ 06-022).

Klage til Appelkammeret indgivet af: SNC Elaris and Brookfield New Zealand Ltd.

Appelkammerets afgørelse: EF-Sortsmyndighedens afgørelse annulleres.

Søgsmålsgrunde: Tilsidesættelse af artikel 59, stk. 3, i Rådets forordning (EF) nr. 2100/94 (1), da indsigelserne vedrørende EF-sortsbeskyttelsen ikke er i overensstemmelse med denne bestemmelse. Den anfægtede afgørelse er baseret på kriterier, som sagsøgeren skal opfylde, hvilke kriterier går ud over det i lovgivningen fastsatte. Der er foretaget en fejlagtig bedømmelse af de beføjelser og det skøn, der tilkommer Sortsmyndighedens direktør.

(1) Rådets forordning (EF) nr. 2100/94 af 27.7.1994 om EF-sortsbeskyttelse (EFT L 227, s. 1).
—

Annullation af udbudsbekendtgørelsen EuropeAid/126172/C/SER/CY med henblik på indgåelse af en kontrakt vedrørende »Development and restructuring of telecommunications infrastructure — Training, Capacity Building and Project management«, offentliggjort — udelukkende på engelsk — den 12. december 2007 eller omkring dette tidspunkt på webstedet http://ec.europa.eu/europaid/tender/data/, og annullation af bekendtgørelsens artikel 5 og 28.
DA Den Europæiske Unions Tidende C 142/35

Sag anlagt den 14. april 2008 — Ferrero mod KHIM — Tirol Milch (TiMi KINDERJOGHURT)

(Sag T-140/08)

(2008/C 142/63)

Stævningen er affattet på engelsk

Parter

Sagsøger: Ferrero SpA (Alba, Italien) (ved lawyer C. Gielen og lawyer F. Jacobacci)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Tirol Milch rGmbH (Innsbruck, Østrig)

Sagsøgerens påstande

— Afgørelse truffet den 30. januar 2008 af Andet Appelkammer ved Kontoret for Harmonisering i det Indre Marked (Varemærker og Design) i sag R 628/2007-2 annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Et ordmærke, der består af ordene »TiMi KINDERJOGHURT«, for varer i klasse 29 — ansøgning nr. 792 978

Indehaver af EF-varemærket: Tirol Milch reg. Gen. mbH

Indgiver af begæringen om, at EF-varemærket erklæres ugyldigt: Ferrero SpA

Annullationsafdelingens afgørelse: Det anfægtede varemærket erklæres ugyldigt

Appelkammerets afgørelse: Annullationsafdelingens afgørelse annulleres og begæringen om ugyldighed afslås

Søgsmålsgrunde: Andet Appelkammer har begået en fejl ved at fastslå, at den endelige konstatering i tidligere retsakter mellem de samme parter vedrørende samme varemærke er bindende i det efterfølgende søgsmål om ugyldighed ved Annullationsafdelingen og for appelkammeret. Tilsidesættelse af artikel 8, stk. 1, litra b, og artikel 8, stk. 5, i Rådets forordning (EF) nr. 40/94, idet det omhandlede varemærke ligner et ældre varemærke.
—

Editionskrav og bevisoptagelse: Hvis ikke der allerede på grundlag af de i denne stævning fremlagte beviser gives sagsøgerne medhold i deres hovedpåstande, nedlægges følgende påstande: 1. Det pålægges Kommissionen for De Europæiske Fællesskaber i cd-rom format at overdrage sagsøgerne oplysninger om de af den anfægtede beslutning berørte lokaliteter, som er omfattet af Finlands forslag til Kommissionen med alt det heri anførte, og som omhandlet i syvende betragtning til beslutningen. 2. Det pålægges Kommissionen for De Europæiske Fællesskaber i cd-rom format at overdrage sagsøgerne naturvidenskabelige og andre oplysninger vedrørende samtlige lokaliteter i Republikken Finland, der er berørt af den anfægtede beslutning, som Kommissionen er i besiddelse af, og som er omhandlet i ottende betragtning til beslutningen, samt i papirformat at overdrage dem de kort og oplysninger, der er omhandlet i niende betragtning til beslutningen. 3. Det pålægges Kommissionen for De Europæiske Fællesskaber i cd-rom format at overdrage sagsøgerne samtlige sagsakter vedrørende lokaliteter i Republikken Finland, som er udarbejdet i forbindelse med det samarbejde, der er omhandlet i tiende betragtning til den anfægtede beslutning, samt i papirformat at overdrage dem kortene. 4. Det pålægges Kommissionen for De Europæiske Fællesskaber at overdrage sagsøgerne udtalelsen fra Habitatudvalget som omhandlet i femtende betragtning til den anfægtede beslutning.
DA Den Europæiske Unions Tidende C 128/34

Appel iværksat den 18. januar 2008 af Chr. Michail til prøvelse af dom afsagt den 22. november 2007 af Retten for EU-personalesager i sag F-34/06, Michail mod Kommissionen

(Sag T-50/08)

(2008/C 128/73)

Processprog: græsk

Parter

Appellant: Christos Michail (ved dikigoros Ch. Meidanis)

Den anden part i appelsagen: Kommissionen for De Europæiske Fællesskaber

Appellantens påstande

— Nærværende appel af EU-Personalerettens dom i sag F-34/06 antages til realitetsbehandling, og appellanten gives medhold.

— De anfægtede afgørelser truffet af EU-Personaleretten i sag F-34/06 annulleres.

— Appellanten tilkendes erstatning for ikke-økonomisk skade, som fastsættes til 120 000 EUR.

— Der træffes afgørelse om omkostninger i henhold til gældende regler.

Anbringender og væsentligste argumenter

Appellanten har gjort gældende, at der er blevet truffet en fejlagtig afgørelse i den sag, han har anlagt med påstand om ophævelse af hans karriereudviklingsrapport for 2003 og af ansættelsesmyndighedens afgørelse, hvorved de klager, han havde indgivet i henhold til tjenestemandsvedtægtens artikel 90, stk. 2, blev afvist.

For det første har appellanten gjort gældende, at Personaleretten har foretaget en fejlagtig fortolkning af tjenestemandsvedtægtens artikel 43 og de almindelige gennemførelsesbestemmelser til denne bestemmelse. For det andet har Personaleretten fejlfortolket påstanden i den pådømte sag og foretaget en urigtig bedømmelse af beviserne. For det tredje har appellanten anført, at Personaleretten har lagt en selvmodsigende begrundelse til grund for afvisningen af hans søgsmål, hvorved hans grundlæggende processuelle rettigheder blev tilsidesat. For det fjerde har appellanten gjort gældende, at Personaleretten fejlagtigt undlod at tage stilling til en konkret påstand, subsidiært at dens afgørelse er utilstrækkeligt begrunde, og endelig fejlagtigt afviste en del af søgsmålet på grund af uklar formulering.
DA Den Europæiske Unions Tidende C 128/36

Sag anlagt den 4. april 2008 — Aurelia Finance mod KHIM (AURELIA)

(Sag T-136/08)

(2008/C 128/76)

Stævningen er affattet på engelsk

Parter

Sagsøger: Aurelia Finance SA (Genève, Schweiz) (ved solicitor M. Elmslie)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 9. januar 2008 af Første Appelkammer ved Kontoret for Harmonisering i det Indre Marked (Varemærker og Design) (sag R 1214/2007-1) annulleres.

— Sagsøgerens begæring om restitutio in integrum hjemvises til Harmoniseringskontoret til fornyet behandling.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det EF-varemærke, der søges registreret: Et ordmærke bestående af ordet AURELIA for forskellige tjenesteydelser i klasse 36 — ansøgning nr. 274 936

Harmoniseringskontorets afgørelse: Afslag på anmodningen om restitutio in integrum.

Appelkammerets afgørelse: Afslag på klagen

Søgsmålsgrunde: Tilsidesættelse af artikel 78 i Rådets forordning nr. 40/94, da den standard for omhu, som er påkrævet i forbindelse med administrative fornyelser, er lavere end den, der gælder for parter i en sag for Harmoniseringskontoret.
DA Den Europæiske Unions Tidende C 116/27

Sag anlagt den 10. marts 2008 — PC-Ware Information Technologies mod Kommissionen

(Sag T-121/08)

(2008/C 116/49)

Processprog: nederlandsk

Parter

Sagsøger: PC-Ware Information Technologies BV (Amsterdam, Nederlandene) (ved advocaat L. Devillé)

Sagsøgt: Kommissionen for De Europæiske Fællesskaber

Sagsøgerens påstande

— Sagen antages til realitetsbehandling.

— Kommissionen for De Europæiske Fællesskabers Generaldirektorats beslutning om afslag på det bud, som sagsøgeren havde indgivet i forbindelse med det offentlige udbud DIGIT/R2/PO/2007/022 — LAR 2007, som sagsøgeren fik meddelelse om ved skrivelse af 11. januar 2008, og om at tildele kontrakten til den valgte budgiver, annulleres.

— Det fastslås, at Kommissionens fremgangsmåde udgør en retsstridig handling, for hvilken Kommissionen ifalder ansvar.

— Subsidiært, hvis opgaven allerede er udført, når Retten afsiger dom, eller beslutningen ikke længere kan annulleres, tilpligtes Kommissionen at betale et beløb på 654 962,38 EUR i erstatning for det tab, som sagsøgeren har lidt som følge af udbudsproceduren.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Sagsøgeren deltog i den offentlige udbudsprocedure DIGIT/R2/PO/2007/022 — LAR 2007 Storforhandler af Microsoft-produkter (Large Account Reseller, LAR) 2007 (EUT 2007 S 183-223062), hvis genstand var oprettelse af en rammekontrakt vedrørende en enkelt indkøbskanal, der dækker indkøb af softwareprodukter og -licenser fra Microsoft. Sagsøgeren anfægter Kommissionens beslutning om at tildele en anden virksomhed denne kontrakt.

Til støtte for søgsmålet gør sagsøgeren for det første gældende, at beslutningen er utilstrækkeligt begrundet. Sagsøgeren anfører, at selskabet i forbindelse med afgivelsen af dets bud udtrykkeligt angav, at det ydede den størst mulige rabat i henhold til artikel 40 i den belgiske lov af 14. juli 1991 om markedsføring samt om oplysning og beskyttelse af forbrugerne, hvorefter salg med tab er forbudt. Kommissionen har ikke givet tilstrækkelig begrundelse for beslutningen for så vidt angår anvendelsen af dette forbud og iagttagelsen af ligebehandlingsprincippet i denne forbindelse.

For det andet gør sagsøgeren gældende, at det bud, der vandt, udgør en tilsidesættelse af artikel 40 i den belgiske lov af 14. juli 1991 om markedsføring samt om oplysning og beskyttelse af forbrugerne. Ifølge sagsøgeren var Kommissionen forpligtet til at afslå det bud, der vandt, i henhold til artikel 55 i direktiv 2004/18/EF (1), artikel 139, stk. 1, og artikel 146, stk. 4, i forordning nr. 2342/2002 (2) og princippet om god forvaltningsskik.

(1) Europa-Parlamentets og Rådets direktiv 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114).

(2) Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357, s. 1).